Jere Lehtinens
Jere Lehtinens (somu: Jere Lehtinen; dzimis 1973. gada 24. jūnijā) ir bijušais somu hokejists, labās malas uzbrucējs, ilggadējs Somijas hokeja izlases dalībnieks. Karjeras laikā kļuvis par vienu no tikai astoņiem hokejistiem, kas izcīnījuši četras olimpisko spēļu medaļas. 1995. gadā izcīnījis Pasaules čempionāta zelta medaļas, savukārt 1999. gadā kopā ar Dalasas "Stars" ieguvis Stenlija kausu. Kopumā NHL aizvadījis 14 sezonas, 875 spēlēs atzīmējoties ar 514 rezultativitātes punktiem.